রানাঘাটে নিকাশি সমস্যা নিয়ে বিক্ষোভ, শাসক-বিজেপি তরজা

রানাঘাট: রানাঘাট (Ranaghat) এক নম্বর ব্লকের রামনগর (Ramnagar) এক নম্বর গ্রাম পঞ্চায়েতের সুভাষপল্লী প্রাথমিক বিদ্যালয়ে আয়োজিত ‘আমাদের পাড়া, আমাদের সমাধান’ ক্যাম্পে শুক্রবার উত্তেজনা ছড়াল। জলনিকাশি ব্যবস্থা না থাকায় ক্ষুব্ধ এলাকাবাসী বিক্ষোভ দেখান। তাঁদের অভিযোগ, বহুদিন ধরে নিকাশি ব্যবস্থা অকেজো থাকায় সামান্য বৃষ্টিতেই রাস্তা ও ঘরবাড়ি জলমগ্ন হয়ে পড়ছে। প্রশাসনকে বারবার জানানো হলেও কার্যকর পদক্ষেপ নেওয়া হয়নি।

আরও পড়ুন: ছাত্রীদেরকে বেধড়ক মারধর! গ্রেফতার শিক্ষক

বিক্ষোভকারীরা বলেন, স্কুলে যাতায়াত থেকে শুরু করে দৈনন্দিন জীবনযাত্রা সব কিছুই ব্যাহত হচ্ছে। এদিন ক্যাম্পে উপস্থিত পঞ্চায়েত প্রধান দ্রুত সমস্যার সমাধানের আশ্বাস দেন। তবে স্থানীয় বিজেপি এই ইস্যুতে শাসক দলের ব্যর্থতা তুলে ধরে পাল্টা আক্রমণ শানায়। তাদের দাবি, সাধারণ মানুষের মৌলিক সমস্যায় উদাসীন শাসক দল কেবল প্রতিশ্রুতির রাজনীতি করছে।

দেখুন আরও খবর: